กฎบัญชีใหม่บีบ'ธนาคาร'เร่งขายหนี้เน่า
บสส.ประเมินปีนี้แบงก์ ขายหนี้มากกว่า 1.2 แสนล้าน คาดปรับเกณฑ์ใหม่คลินิกแก้หนี้ช่วยลูกหนี้ได้มากขึ้น
3 พ.ค. 2561

บสส.ประเมินปีนี้แบงก์ ขายหนี้มากกว่า 1.2 แสนล้าน คาดปรับเกณฑ์ใหม่คลินิกแก้หนี้ช่วยลูกหนี้ได้มากขึ้นนางฐิติมา รุ่งขวัญศิริโรจน์ กรรมการผู้จัดการ บริษัท บริหารสินทรัพย์สุขุมวิท (บสส.) เปิดเผยว่า ปีนี้แนวโน้มการขายหนี้ที่ไม่ก่อให้เกิดรายได้ (เอ็นพีแอล) ในระบบน่าจะมีมากกว่าช่วงปีที่ผ่านมา ที่มียอดขายประมาณ 1.2 แสนล้านบาท ทั้งนี้ เป็นผลมาจากการที่ธนาคารแห่งประเทศไทย (ธปท.) ประกาศให้ธนาคารพาณิชย์ใช้มาตรฐานบัญชี IFRS 9 ต้นปี 2562 ซึ่งจะส่งผลต่อการตั้งสำรองหนี้เสียของแต่ละธนาคารสำหรับผลการดำเนินงานของ บสส.ในช่วง 3 เดือนที่ผ่านมาสามารถปรับโครงสร้างหนี้ที่ดีเกินกว่าที่คาดการณ์ไว้ ส่วนยอดซื้อเอ็นพีแอลช่วงปี 2560 เป้าหมายอยู่ที่ 5,000 ล้านบาท แต่ซื้อได้จริง 4,800 ล้านบาท โดยปีนี้มั่นใจว่าจะส่งรายได้ให้กับกองทุนฟื้นฟูและพัฒนาระบบสถาบันการเงินได้ 8,000 ล้านบาท มากกว่าปีที่แล้วที่ส่งเงิน 7,000 ล้านบาท หรือเติบโต 12%นางฐิติมา กล่าวว่า จากการผ่อนเกณฑ์คลินิกแก้หนี้ใหม่ที่มีผลตั้งแตวันที่ 1 พ.ค.ที่ผ่านมา คาดว่าจะมีกลุ่มลูกหนี้ที่ไม่ผ่านคุณสมบัติก่อนหน้านี้ประมาณ 3 หมื่นราย สามารถเข้ามาในโครงการได้มากขึ้น ซึ่งหากลูกหนี้สามารถเข้าโครงการได้เพียงแค่ 500-1,000 ราย ก็ถือว่าประสบความสำเร็จแล้ว